|  |
| --- |
| PRITARTA |
| Klaipėdos miesto savivaldybės |
| tarybos 2016 m. birželio 23 d. |
| sprendimu Nr. T2-164 |

**KLAIPĖDOS MIESTO SAVIVALDYBĖS IR KLAIPĖDOS VALSTYBINĖS KOLEGIJOS BENDRADARBIAVIMO SUTARTIS**

2016 m. \_\_\_\_\_\_\_\_\_\_\_ \_\_\_ d.

Klaipėda

Klaipėdos miesto savivaldybė (toliau – Savivaldybė), atstovaujama savivaldybės mero Vytauto Grubliausko, veikiančio pagal Klaipėdos miesto savivaldybės tarybos 2016 m. \_\_\_\_\_\_\_\_\_\_\_ \_\_\_ d. sprendimą Nr. „Dėl pritarimo Klaipėdos miesto savivaldybės ir Klaipėdos valstybinės kolegijos bendradarbiavimo sutarčiai“, ir VšĮ Klaipėdos valstybinė kolegija (toliau – Kolegija), atstovaujama direktorės Gražinos Markvaldienės, veikiančios pagal Kolegijos statutą, toliau kartu vadinamos Šalimis, sudarė šią bendradarbiavimo sutartį.

**I. SUTARTIES OBJEKTAS**

1. Šios sutarties Šalys sutaria plėtoti bendradarbiavimą keisdamosi ir dalydamosi patirtimi, žiniomis bei informacija organizuojant taikomuosius mokslinius tyrimus, suaugusiųjų mokymą ir švietimą, darbuotojų kvalifikacijos tobulinimą ir perkvalifikavimą, rengiant bei vykdant nacionalinius ir tarptautinius projektus, organizuojant pramoginius, sporto, kultūrinius ir edukacinius renginius, stiprinant specialistų profesinius ryšius, analizuojant rinką ir verslo vystymąsi, ugdant Kolegijos studentų praktinius įgūdžius, skleidžiant naujas idėjas.

**II. ŠALIŲ ĮSIPAREIGOJIMAI**

1. **Kolegija įsipareigoja:**
	1. perduoti įgytą gerąją patirtį, sukauptas žinias bei aktualią informaciją;
	2. įtraukti Savivaldybę partnere į Kolegijos vykdomus tarptautinius projektus, jei jie susiję su kitos Šalies vykdoma veikla;
	3. kviesti atstovus į Kolegijoje organizuojamus renginius, seminarus, konferencijas;
	4. dalyvauti Savivaldybės skelbiamuose viešuosiuose konkursuose, siūlant kvalifikacijos tobulinimo, suaugusiųjų mokymo ir švietimo, konsultavimo, taikomųjų mokslinių tyrimų ir kitas paslaugas;
	5. sudaryti sąlygas Kolegijos dėstytojų ir Savivaldybės darbuotojų (narių) bendradarbiavimui, kvalifikacijos kėlimui, dėstytojų mainams;
	6. supažindinti Savivaldybę su Kolegijoje vykdomais taikomaisiais moksliniais tyrimais ir jų rezultatais;
	7. sudaryti sąlygas Kolegijos studentams atlikti praktiką Savivaldybėje;
	8. kartą per metus organizuoti Kolegijos ir Savivaldybės atstovų susitikimus, kuriuose būtų pristatomi veiklos planai, pasiekti rezultatai, paskiriami už šią veiklą atsakingi asmenys;
	9. informuoti Savivaldybę apie Kolegijos vykdomus naujus mokymus ir kitą aktualią informaciją.
2. **Savivaldybė įsipareigoja:**
	1. perduoti įgytą gerąją patirtį, sukauptas žinias bei aktualią informaciją;
	2. pagal galimybes sudaryti sąlygas Kolegijos socialinių (teisės), technologijų sričių studentams atlikti specialybės praktiką bei skirti kvalifikuotus praktikos vadovus;
	3. pagal galimybes dalyvauti rengiant ir tobulinant studijų programas, konsultuoti Kolegiją jai aktualiais klausimais;
	4. sudaryti sąlygas Savivaldybės darbuotojų ir Kolegijos dėstytojų profesiniam bendradarbiavimui;
	5. pagal galimybę informuoti Kolegiją apie atsiradusį Savivaldybės darbuotojų kvalifikacijos tobulinimo poreikį.

**III. SUTARTIES GALIOJIMAS IR KEITIMAS**

4. Sutartis yra neterminuota ir galioja nuo jos pasirašymo dienos.

5. Sutartis gali būti nutraukta Šalių susitarimu arba vienos Šalies iniciatyva, kitą Šalį apie tai įspėjus raštu ne vėliau kaip prieš vieną mėnesį.

6. Atsiradus sutartyje nenumatytų bendros veiklos sričių, sutartis gali būti papildyta ar pakeista raštišku abipusiu Šalių susitarimu, patvirtintu abiejų Šalių parašais ir antspaudais. Tai yra neatskiriama šios Sutarties dalis.

**IV. KITOS SĄLYGOS**

7. Tarpusavio atsiskaitymai už visų rūšių darbą, susijusį su mokymu, konsultacijomis ir tyrimais, vykdomi pagal atskirus raštiškus susitarimus.

8. Šios sutarties sąlygos privalomos abiem sutarties Šalims, jos gali būti keičiamos tik raštišku Šalių susitarimu.

9. Ginčai, kylantys dėl sutarties sąlygų, sprendžiami derybomis, nesusitarus – Lietuvos Respublikos įstatymų numatyta tvarka.

10. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai sutarties Šaliai.

11. Sutarties įgyvendinimą Kolegijoje koordinuoja direktoriaus pavaduotoja strateginei plėtrai Nijolė Galdikienė (el. paštas n.galdikiene@kvk.lt, mob. 8 655 35 143).

12. Sutarties įgyvendinimą Savivaldybėje koordinuoja jaunimo reikalų koordinatorė Jurgita Činauskaitė-Cetiner (el. paštas jurgita.cinauskaite@klaipeda.lt, mob. 8 600 27 029).

|  |  |
| --- | --- |
| Direktorė *A. V.*\_\_\_\_\_\_\_\_\_\_\_\_\_\_\_\_*(parašas)*Gražina Markvaldienė | Savivaldybės meras *A. V.*\_\_\_\_\_\_\_\_\_\_\_\_\_\_\_\_*(parašas)*Vytautas Grubliauskas |